گاور

گاور یان گاڤر لە زمانی کوردیدا مانای جۆربەجۆری ھەیە. کۆنترین مانای گاور بۆ ئاماژەکردن بە زەردەشتیەکان بووە بەڵام دواتر بە فەلەکانیش وتراوە. ئەم وشەیە بە مانای کافریش (خوانەناس) بەکارھاتووە.ھەنبانە بۆرینە، ٦٨٣ و ٦٨٦

وشەی گاور لە زمانی کوردیدا وەکوو «گەور»یش بەکارگیراوە و بە مانای زەردەشتی ھاتووە و ناوی ھۆزێکی کوردیشە.ھەنبانە بۆرینە، ٧٣٧ لە زمانی پاڵەویدا وشەی «گەبر» بە مانای  پووچ، قووڵکە و منداڵدان ھاتووە.A Concise Pahlavi Dictionary، ٣٤ پاش سەردەمی ساسانییەکان، ئەم وشەیە بە سووکایەتی بۆ ئاماژەکردن بە زەردەشتییەکان بەکارگیرا. لە زمانی ئارامیدا «گەبرە» بە مانای پیاو و لە بەرامبەر ژندا ھاتووە. ئێستا زەردەشتییەکان  بە پیاو دەڵێن «گەور» و بە زمانی خۆشان دەڵێن «گەوری».دانشنامەی مزدیسنا، ٤٠٦

عەبدوڵڕەحمان شەرەفکەندی شاعیر و نووسەری بەناوبانگی کورد ناوی ھۆزی گەورەی کورد گۆران دەباتەوە بۆ وشەی گاور و «گاوران» و سەبارەت بۆ ھۆزی گەورکیش دەڵێ: «ھۆزێک  لە مەڵبەندی موکری لە نزیک سەردەشت نیشتەجێن، ئەویش گەورکیان پێ دﻩڵێن؛ ئاخۆ ئەم دوو ناوﻩ خزمن؟ ئەگەر خزمن ئەم ھەموو دﻩشت و کێوانە بۆچی کەوتۆتە نێوانیان؟ پرسێکە وﻩرامی دﻩوێ.»مێژووی ئەردەڵان، ٢٠ و ٢١

 پەراوێز 

 سەرچاوەکان 
 نانەوازادە، عەلی، فەرھەنگی پەھلەوی، تاران، چاپەمەنی تەوەکولی،  ٢٠٠٢، ISBN 964-5821-15-0
 ھەژار، ھەنبانە بۆرینە، تاران، چاپەمەنی سرووش، ١٣٨٨، ISBN 978-964-376-516-3
 اوشیدری، جھانگیر. دانشنامەی مزدیسنا، واژەنامەی توضیحی آیین زرتشت. تھران: نشر مرکز، ۱۳۷۱. ISBN 964-305-307-5.
 MacKenzie D.N. A Concise Pahlavi Dictionary.Oxford University Press,London, 1971,ISBN 0-19-713559-5
 ھەژار، مێژووی ئەردەڵان، ھەولێر، دەزگای چاپ و بڵاوکردنەوەی ئاراس، ٢٠٠٢، ISBN 978-964-376-516-3
پۆل:ئیسلام لە ئێران
پۆل:ئایینی زەردەشت